[image: Text

Description automatically generated]

KLASA: 025-02/26-13/1
URBROJ: 2158-7-1-26-2
Valpovo, 8. rujna 2026. godine

Općina Bizovac
Kralja Tomislava 89
31222 Bizovac

Predmet: Obilježavanje Svjetskog dana prve pomoći
Poštovani,
Svake godine, druge subote u rujnu, širom svijeta obilježava se Svjetski dan prve pomoći s ciljem podizanja svijesti o važnosti poznavanja osnovnih postupaka prve pomoći i njihove primjene u svakodnevnom životu. Ovogodišnji datum obilježavanja pada na 12. rujna 2026. godine.
Povodom toga, Gradsko društvo Crvenog križa Valpovo planira organizirati javnu prezentaciju osnovnih postupaka prve pomoći u petak, 11. rujna 2026. godine u prostorijama Udruge sv Vinka Paulskog u Edukativnom centru, s početkom u 11 sati. Iako se prezentacija odvija u prostorijama gdje se skupljaju naše osobe starije životne dobi u Dnevnom boravku, prezentacija će biti prilagođena svim dobnim skupinama, a naši će volonteri pokazat će praktične vještine koje mogu spasiti život u slučaju nesreće, nagle bolesti ili ozljede.
Vještine prve pomoći iznimno su važne jer upravo građani, koji se prvi nađu na mjestu nesreće, često mogu odigrati ključnu ulogu do dolaska hitne medicinske pomoći. Kroz ovu aktivnost želimo potaknuti što veći broj građana da se upozna s osnovnim tehnikama, stekne sigurnost u njihovu primjenu i razvije osjećaj odgovornosti prema zajednici.
Ljubazno Vas molimo, da nam pružite podršku u informiranju građana te da se pridružite ovom događaju. Vaša podrška i prisutnost dodatno bi naglasile važnost obilježavanja ovog dana u našem gradu.
S poštovanjem,

Martina Sladoja

